A'nennada Israel aratbuttaj Diosen hueretda huamanbatia'pakeria 'uruda on'mana'ika'uyate . Buttida on'manmadikika'uyate . Kenpa'ti nama'da huamanbatia'pakeria nama'da on'manmadika'uyate . Oy konigti opudomeyere nama'da huamanmadika'eri o̱'neapo . “ Diostaj buttida o'manmadikay , ” on'batia'pakpo da on'manmadika'apo . Kenomeytaj Cristo hue̱ypa cruzte o'manigbuey'uynig'a “ Jesucristotaj oknopo̱e̱hue'dik mo'e̱ . ” Nama'da on'batia'pakaponok Diosa i̱da castiga o'magka'apo .
